**Gabriela Soukalová**, (ilgari familiyasi **Koukalová** boʻlgan; 1989-yil 1-noyabrda Chexoslovakiyaning Yablonets-nad -Nisou shahrida tugʻilgan) — sobiq chex biatlonchisi, hozirda TV Prima teleboshlovchisi hisoblanadi. U 2014-yil Sochi oʻyinlarida ikkita Olimpiya oʻyinlarining kumush medalini qoʻlga kiritgan va ikki karra Jahon chempionati gʻolibi, 2015-yilgi Kontiolahtida aralash estafeta va 2017-yilda Xochfilzenda 7,5 km sprint yuqori natija bilan oltin medal sohibi boʻlgan. 2015—2016-yilgi Jahon kubogi mavsumida umumjamoa chempioni boʻlgan, shuningdek, oltita yoʻnalish boʻyicha Kristal globusni qoʻlga kiritgan: 2013—2014-yilgi Yakka tartibda chempionlik, 2015—2016-yilda sprint, taʼqib qilish va ommaviy start unvonlari, 2016—2017-yilda sprint va ommaviy start shular jumlasidan.

Faoliyati
---------

Soukalová biatlon boʻyicha faoliyatini 2005-yilda boshlagan. 2007-yilda Soukalová terma jamoa aʼzosi boʻlgan va 2008-yilda biatlon boʻyicha oʻsmirlar oʻrtasidagi jahon chempionatida ishtirok etgan. Uning xalqaro miqyosdagi birinchi tajribasi unchalik yaxshi reytinglarga olib kelmagan: Soukalováning otish aniqligi va changʻi uchish tezligi oʻsha paytda tengdoshlari kabi kuchli boʻlmagan va 2008-yilgi oʻsmirlar jahon chempionatidagi eng yaxshi natijasi 22-oʻrin boʻlgan. Shunga qaramay, uning murabbiylari unga keyingi xalqaro musobaqalarda, jumladan 2008—2009-yilgi mavsumda IBU Cup musobaqalarida qatnashish imkoniyatini berishgan. Uning koʻrsatkichlari yaxshilangan: Soukalová, otishdagi baʼzi qiyinchiliklarga qaramay, Olga Viluxinadan yaxshiroq natijaga erishgan va Chexiya ayollar estafeta jamoasiga 2009-yilgi oʻsmirlar oʻrtasidagi jahon chempionatida oltin medalni qoʻlga kiritishga yordam bergan.

Shaxsiy hayoti
--------------

Gabriela 1984-yilda Sarayevoda 4x5 km estafetada Olimpiya kumush medalini qoʻlga kiritgan sobiq changʻichi Gabriela Svobodovaning qizi hisoblanadi. Keyinchalik, onasi shaxsiy murabbiy sifatida yordam bergan.

2014-yil yozida Soukalova chexiyalik professional badmintonchi Petr Koukal bilan uchrashishni boshlagan. Ular 2016-yil 13-mayda Panenskiy Tynecdagi tugallanmagan cherkovda turmush qurishgan. Ular 2020-yilning sentyabr yoki oktyabr oyida ajrashishgan.

2018-yil aprel oyida u oʻzining „*Jiná"* („*Turli"* degan maʼnoni anglatadi) avtobiografiyasini nashr etgan, unda u ovqatlanish buzilishining uzoq tarixini ochib bergan.

Biatlon natijalari
------------------

Barcha natijalar Xalqaro biatlon ittifoqidan olingan.

### Olimpiya oʻyinlari

* 3 ta medal (2 ta kumush, 1 ta bronza)

| Musobaqa | Shaxsiy | Sprint | Taʼqib qilish | Ommaviy start | Estafeta | Aralash start |
| --- | --- | --- | --- | --- | --- | --- |
| Kanada2010-yil Vankuver | 60 | - | - | - | 16 |
| Rossiya2014-yil Sochi | 4 | 29 | 4 | **Kumush** | **Bronza** | **Kumush** |
| Janubiy Koreya2018-yil Pxyonchxan | *jarohatlangan: musobaqada qatnashmagan* |

Manbalar
--------

1. ↑  „Gabriela Soukalova, Marries Petr Koukal". 10-iyun 2016-yilda asl nusxadan arxivlandi. Qaraldi: 20-may 2016-yil.
2. ↑  „Gabriela Koukalová se pochlubila, že čeká miminko. Změnila si i příjmení". *iDNES.cz* (1-mart 2021-yil). Qaraldi: 1-mart 2021-yil.
3. ↑  „Gabriela Soukalová – Player Profile – Biathlon – Eurosport Australia". Qaraldi: 14-dekabr 2012-yil.
4. ↑  „Gabriela Koukalová má za sebou úspěšnou premiéru v Showtimu. Podívejte se, jak jí to šlo" (cs).  iprima.cz (1-noyabr 2020-yil). Qaraldi: 11-yanvar 2021-yil.
5. ↑  *Bardsley, Daniel*. „Silver makes it a family affair". praguepost.com (8-fevral 2014-yil). Qaraldi: 21-sentabr 2015-yil.
6. ↑  International Biathlon Union (7-yanvar 2011-yil). „IBU Cup Opens in Nove Mesto". Press-reliz.  3-sentabr 2011-yilda asl nusxadan arxivlandi.  Qaraldi: 16-dekabr 2013-yil.
7. ↑  „Soukalová bude Koukalová? Biatlonistka randí s badmintonistou". nova.cz (4-iyul 2014-yil). Qaraldi: 21-sentabr 2015-yil.
8. ↑  „Sportovní svatba roku: Koukal a Soukalová se tajně vzali" (cs). iDNES.cz (13-may 2016-yil). Qaraldi: 13-may 2016-yil.
9. ↑  „Nikomu to nepřeju. Gabriela Koukalová už je oficiálně rozvedena". super.cz (22-oktabr 2020-yil). Qaraldi: 1-yanvar 2021-yil.
10. ↑  „OLYMPIC COMPETITOR KOUKALOVÁ DONE WITH BIATHLON AS SHE FOCUSSES ON HELPING OTHERS WITH EATING DISORDERS".
11. ↑  International Biathlon Union. Gabriela Soukalova. IBU Datacenter. Retrieved 17 December 2015.